# Borfő

### A Wikipédiából, a szabad lexikonból.

Borfő, (szlovákul Brhlovce) község Szlovákiában, a Nyitrai kerület Lévai járásában. Kálnaborfő és Tegzesborfő egyesítése. 2001-ben 359 lakosából 354 szlovák volt.

## [szerkesztés] Fekvése

Lévától 12 km-re keletre a Bor patak partján fekszik.

## [szerkesztés] Története

A falu környékén már a kőkorszakban laktak emberek. Első írásos említése 1245-ből való, amikor a mai Kálnaborfőt Burfen néven említik. Az addigi Borfő határában a 16. század elején egy másik község (Tegzesborfő) jött létre, mely 1542-ben szerepel először oklevélben Boorfeni, majd később Tegsesborfo alakban. A két község birtokosairól a Kálnay és a Tegzes családokról kapta a nevét. A török hódítás időszakában a lakók a házak mögötti hegyoldalba vájtak menedékül szolgáló barlanglakásokat, melyek nagy része a mai napig fennmaradt. Itt tartották állataikat is. Ezekről a sajátos építményekről Bél Mátyás tesz először említést 1742-ben megjelent Notitia Hungaraie novae című enciklopédiájában. Ezekben a lakásokban a 19. század végéig éltek emberek. A két falu birtokosai a két névadó családon kívül a Körmendy, a Baross és a Bakonyi családok voltak. A település a 19. században kőfaragóiról is híres volt. 1910-ben Kálnaborfőnek 340, Tegzesborfőnek 329, többségben szlovák lakosa volt, jelentős magyar kisebbséggel. A trianoni békeszerződésig Hont vármegye Báti járásához tartozott.

## [szerkesztés] Nevezetességei

- A falu sziklába vájt, egykor menedékhelyül épített lakásairól nevezetes. Egyiküket, a 142. szám alattit múzeummá rendezték be.
- Dombon álló kétszintes kastélya 1756-ban épült későbarokk stílusban. Egy szintén kétszintes gazdasági épület is tartozik hozzá.
- A Hétfájdalmú Szűzanya tiszteletére épített római katolikus temploma 1760 és 1772 között épült későbarokk stílusban, később többször renoválták. Falfestményei a 18. század második felében készültek.
- Tegzesborfő evangélikus temploma 1700-ban épült, kápolnáját 1860-ban építették késő klasszicista stílusban.

## [szerkesztés] Külső hivatkozások

- Községinfó
- Borfő Szlovákia térképén
- Tourist-channel.sk
- Slovakheritage.org (angolul)
- Borfő hegyoldalba vájt házai
- Borfő múzeuma
- Muzeum.sk
- A borfői múzeum
- Nisys.sk
- Vrdesign.host.sk
- Obnova.sk

A lap eredeti címe "http://hu.wikipedia.org../../../b/o/r/Borf%C5%91.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Slovenčina